ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΑΥΓΟΥΣΤΟΥ 2021

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΑΥΓΟΥΣΤΟΣ 2021

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΑΥΓΟΥΣΤΟΣ 2021

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α08/2021

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΑΥΓΟΥΣΤΟΣ 2021

1. ΑΝΕΡΓΙΑ ΠΡΟΣΑΡΜΟΣΜΕΝΗ ΣΤΙΣ ΕΠΟΧΙΚΕΣ ΔΙΑΚΥΜΑΝΣΕΙΣ[[1]](#footnote-1)

(Πηγή: EUROSTAT)

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Ιούλιο του 2021 η ανεργία στην Κύπρο ανήλθε στο 5,2% παρουσιάζοντας μείωση κατά 2,4 ποσοστιαίες μονάδες σε σχέση με τον ίδιο μήνα πέρσι (7,6%). Σε σύγκριση με τον προηγούμενο μήνα, Ιούνιο του 2021, το ποσοστό ανεργίας μειώθηκε κατά 3,0 ποσοστιαίες μονάδες. Η ανεργία των νέων 15-24 ετών έφτασε στο 20,1% τον Ιούνιο του 2021 παρουσιάζοντας αύξηση κατά 0,2 ποσοστιαία μονάδα σε σχέση με τον Ιούνιο του 2020 (19,9%).

Το επίπεδο ανεργίας στην Ευρωζώνη (ΕΑ 19) έφτασε στο 7,6% τον Ιούλιο του 2021 από 7,8% που ήταν τον Ιούνιο του 2021 και 8,4% τον Ιούλιο του 2020. Ο μέσος όρος ανεργίας στην Ευρώπη έφτασε στο 6,9% τον Ιούλιο του 2021 από 7,6% που ήταν τον ίδιο μήνα πέρσι.

2. ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ[[2]](#footnote-2)

(Πηγή: Στατιστική Υπηρεσία)

Σύμφωνα με τα τελευταία στοιχεία της Έρευνας Εργατικού Δυναμικού, κατά το δεύτερο τρίμηνο του 2021 το ποσοστό ανεργίας διαμορφώθηκε στο 8,4% του εργατικού δυναμικού (39.224 άτομα) παρουσιάζοντας αύξηση κατά 1,6 ποσοστιαία μονάδα (ή 8.773 άτομα) σε σχέση με το δεύτερο τρίμηνο του 2020 που ήταν 6,8% (30.451 άτομα). Ο μέσος όρος του ποσοστού ανεργίας κατά το πρώτο εξάμηνο του 2021 διαμορφώθηκε στο 8,5% (μέσος όρος αριθμού ανέργων: 39.097) από 7,1% που ήταν το πρώτο εξάμηνο του 2020 (με μέσο όρο αριθμού ανέργων: 31.627). Όσον αφορά τον μέσο όρο του ποσοστού ανεργίας για ολόκληρο το 2020 αυτός διαμορφώθηκε στο 7,6% (34.291 άτομα) του εργατικού δυναμικού, παρουσιάζοντας αύξηση 0,5 ποσοστιαία μονάδα (ή 2.588 άτομα) σε σχέση με το 2019 (7,1% ή 31.703 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 17,0% (6.693 άτομα) το δεύτερο τρίμηνο του 2021, παρουσιάζοντας μείωση κατά 0,8 ποσοστιαίες μονάδες, παρόλο που ο αριθμός των ανέργων αυξήθηκε κατά 752 άτομα, σε σχέση με το δεύτερο τρίμηνο του 2020 που ήταν 17,8%, (5.941 άτομα). Η μείωση αυτή οφειλόταν στη σημαντική αύξηση που σημείωσε η απασχόληση των νέων κατά 5.332 άτομα ή 20%. Ο μέσος όρος του ποσοστού ανεργίας των νέων 15-24 ετών για το πρώτο εξάμηνο του 2021 διαμορφώθηκε στο 18,3% (μέσος όρος αριθμού ανέργων νέων: 7.082) από 16,2% που ήταν το πρώτο εξάμηνο του 2020 (με μέσο όρο αριθμού ανέργων νέων: 5.463). Όσον αφορά τον μέσο όρο του ποσοστού ανεργίας των νέων 15-24 χρονών για ολόκληρο το 2020 αυτός διαμορφώθηκε το 2020 στο 18,2% του εργατικού δυναμικού (6.405 άτομα) παρουσιάζοντας αύξηση 1,6 ποσοστιαίες μονάδες (ή 393 ατόμων) σε σχέση με το 2019 (16,6% ή 6.012 άτομα).

Κατά μέσο όρο το ποσοστό ανεργίας στους νέους 15-24 ετών το 2018 διαμορφώθηκε στο 20,2%, το 2017 στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Το επίπεδο απασχόλησης (15+) το δεύτερο τρίμηνο του 2021 αυξήθηκε κατά 9,285 άτομα (2,2%) σε σύγκριση με το ίδιο τρίμηνο του 2020, φτάνοντας στα 427.300 άτομα, από 418.015 άτομα που ήταν το 2020. Κατά την ίδια περίοδο δηλ. το δεύτερο τρίμηνο 2021, το ποσοστό απασχόλησης των ατόμων 20-64 χρόνων παρέμεινε το ίδιο στο 75,2%. Ο ετήσιος μέσος όρος του ποσοστού απασχόλησης των ατόμων 20-64 χρόνων κατά το 2020 διαμορφώθηκε στο 74,9% παρουσιάζοντας μείωση από το επίπεδο του 2019 που ήταν 75,7%. Κατά το 2018 το ποσοστό απασχόλησης ήταν 73,9%, το 2017 ήταν 70,8% και το 2016, 68,7%.

3. ΕΓΓΕΓΡΑΜΜΕΝΗ ΑΝΕΡΓΙΑ

(Πηγή : Τμήμα Εργασίας)

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Αυγούστου 2021, έφτασε τα 16.281 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Αύγουστο του 2021 μειώθηκε στα 19.669 άτομα σε σύγκριση με 21.613 τον προηγούμενο μήνα.  Σε σύγκριση με τον Αύγουστο του 2020 σημειώθηκε μείωση 17.368 ατόμων ή 51,6%.

Σημειώνεται ότι από τις 15 Ιουνίου 2021 οι εγγραφές ατόμων που αναζητούν εργασία μέσω της Δημόσιας Υπηρεσίας Απασχόλησης (ΔΥΑ) όπως και οι ανανεώσεις τους, γίνονται μόνο διαδικτυακά. Οι αυτόματες ανανεώσεις των εγγραφών που εφαρμόζονταν από τις 12 Μαρτίου 2020, στα πλαίσια των έκτακτων μέτρων που λήφθηκαν με στόχο την αποφυγή της εξάπλωσης του κορωνοϊού έχουν σταματήσει. Επισημαίνεται ότι, οι ετήσιες ή μηνιαίες συγκριτικές αξιολογήσεις των στοιχείων εγγεγραμμένης ανεργίας τα οποία θα καταγράφονται από τις 15/6/2021 και εντεύθεν, δεν θα θεωρούνται ασφαλείς.

*Α.* ετήσια σύγκριση μεταξύ ΑΥΓΟΥΣΤΟΥ 2021 και 2020 :

* Μείωση του αριθμού των εγγεγραμμένων ανέργων σε 16.281 άτομα από 33.649 που ήταν τον αντίστοιχο μήνα του 2020 (μείωση κατά 51,6% ή 17.368 άτομα).
* Κατά φύλο, ο αριθμός των ανέργων αντρών ανήλθε στα 5.978 άτομα, ενώ ο αριθμός των ανέργων γυναικών ανήλθε στα 10.303 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 7.316 άτομα ή 55% ενώ των γυναικών μειώθηκε κατά 10.052 άτομα ή 49%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική μείωσηπαρου­σιάστηκε στην επαρχία Αμμοχώστου (κατά 4.727 άτομα ή 83%), ακολουθεί η επαρχία Λευκωσίας (κατά 4.078 άτομα ή 41%) η επαρχία Λεμεσού (κατά 3.551 άτομα ή 43%), η επαρχία Λάρνακας (κατά 2.987 άτομα ή 53%) και η επαρχία Πάφου (κατά 2.025 άτομα ή 49%). Σημειώνεται ότι η επαρχία Λευκωσίας συγκεντρώνει το μεγαλύτερο αριθμό ανέργων από όλες τις επαρχίες (5.859 άτομα ή 36%), ακολουθεί η επαρχία Λεμεσού (4.664 ή 29%), Λάρνακας (2.653 ή 16%), Πάφου (2.138 ή 13%) και Αμμοχώστου (967 άτομα ή 6%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2020 παρουσιάστηκαν στον τομέα των Ξενοδοχείων (κατά 6.122 άτομα ή 78%), στον τομέα του Εμπορίου (κατά 2.977 άτομα ή 52%), στις άλλες υπηρεσίες (κατά 2.873 άτομα ή 39%), στον τομέα της μεταποίησης (κατά 1.031 άτομα ή 55%), στον τομέα των μεταφορών (κατά 936 άτομα ή 64%) και στις τράπεζες (κατά 758 άτομα ή 51%). Η μεγαλύτερη συγκέντρωση ανέργων έχει καταγραφεί στον τομέα των Άλλων Υπηρεσιών (4.494 άτομα ή 28%), στον τομέα του Εμπορίου (2.726 άτομα ή 17%), στον τομέα της Δημόσιας Διοίκησης (1.811 άτομα ή 11%) και στον τομέα των Ξενοδοχείων (1.772 άτομα ή 11%). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες αριθμητικές μειώσεις κατά επαγγελματική κατηγορία σε σύγκριση με τον ίδιο μήνα του 2020 παρουσιάστηκαν ανάμεσα στην κατηγορία των υπαλλήλων υπηρεσιών και πωλητών (κατά 5.873 άτομα ή 59%), των ανειδίκευτων εργατών (κατά 4.171 άτομα ή 62%), στους υπαλλήλους γραφείου (κατά 2.665 άτομα ή 51%), στους προσοντούχους/ ειδικούς (κατά 1.226 άτομα ή 27%), στους τεχνικούς βοηθούς (κατά 799 άτομα ή 48%) και στους νεοεισερχομένους (κατά 752 άτομα ή 39%). Η μεγαλύτερη συγκέντρωση ανέργων έχει καταγραφεί στην επαγγελματική κατηγορία των υπαλλήλων υπηρεσιών και πωλητών (4.016 άτομα ή 25% του συνόλου), στους προσοντούχους/ ειδικούς (3.260 άτομα ή 20%), στους ανειδίκευτους εργάτες (2.530 άτομα ή 16%) και στους υπαλλήλους γραφείου (2.528 άτομα ή 16%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες.
* Οι μεγαλύτερες μειώσεις παρουσιάστηκαν στις ηλικιακές ομάδες 30-39 ετών (κατά 4.641 άτομα ή 47%), στις ηλικίες 40-49 χρονών (κατά 3.593 άτομα ή 51%) και 50-59 χρονών (κατά 3.427 άτομα ή 51%). Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (5.143 άτομα ή 32%), στην ηλικιακή ομάδα 40-49 ετών (3.456 άτομα ή 21%) και στην ηλικιακή ομάδα 50-59 ετών (3.310 άτομα ή 20%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες δηλ. ήταν μακροχρόνια άνεργοι, έφτασε τα 4.358 άτομα (μείωση κατά 829 άτομα ή 16% σε σχέση με τον ίδιο μήνα πέρσι) και αντιπροσωπεύει το 27% του συνόλου των εγγεγραμμένων ανέργων. Ο αριθμός των εγγεγραμμένων ανέργων που είχαν διάρκεια ανεργίας πάνω από 6 μήνες έφτασε στα 6.381 άτομα (μείωση κατά 12.120 άτομα ή 66% σε σχέση με τον ίδιο μήνα πέρσι) και αντιπροσωπεύει το 39% του συνόλου των εγγεγραμμένων ανέργων. Σημαντική μείωση κατά 11.291 άτομα ή 85% παρουσιάστηκε στους ανέργους με διάρκεια ανεργίας από 6 μήνες μέχρι 12 μήνες οι οποίοι έφτασαν τα 2.023 άτομα και αντιπροσωπεύουν το 12% του συνόλου των εγγεγραμμένων ανέργων. Μείωση παρατηρήθηκε επίσης στον αριθμό των ανέργων με διάρκεια ανεργίας από 3-6 μήνες (1.648 άτομα ή 10% του συνόλου) κατά 3.838 άτομα ή 70% και στον αριθμό των ατόμων με διάρκεια ανεργίας κάτω από 3 μήνες (8.256 άτομα ή 51% του συνόλου) κατά 1.410 άτομα ή 15%. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 12.294 άτομα (76%), ενώ ο αντίστοιχος αριθμός τον ίδιο μήνα πέρσι ήταν 22.821 άτομα (68%). Από το σύνολο των ανέργων οι 2.174 (13%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7.285 άτομα (22% του συνόλου των ανέργων). Σημειώνεται ότι η μεγαλύτερη αριθμητική μείωση σε σύγκριση με τον ίδιο μήνα πέρσι σημειώθηκε ανάμεσα στους Ελληνοκύπριους (μείωση κατά 10.527 άτομα ή 46%), ενώ ο αριθμός των ανέργων Ευρωπαίων πολιτών μειώθηκε κατά 5.111 άτομα ή 70%. Σχετικό το πιο κάτω διάγραμμα.
* Από τους εγγεγραμμένους άνεργους, 6.705 άτομα (41%) είναι απόφοιτοι δευτεροβάθμιας γενικής ή τεχνικής εκπαίδευσης, 6.989 άτομα (43%) είναι απόφοιτοι τριτοβάθμιας εκπαίδευσης, 2.473 άτομα (15%) είναι απόφοιτοι πρωτοβάθμιας εκπαίδευσης και τέλος 114 άτομα (1%) είναι άτομα χωρίς μόρφωση. Σημειώνεται ότι ο αριθμός των αποφοίτων δευτεροβάθμιας γενικής ή τεχνικής εκπαίδευσης μειώθηκε κατά 8.216 άτομα (ή 55%) σε σύγκριση με τον ίδιο μήνα πέρσι, και της πρωτοβάθμιας εκπαίδευσης κατά 4.609 άτομα (ή 65%) ενώ ο αριθμός των αποφοίτων τριτοβάθμιας εκπαίδευσης μειώθηκε κατά 4.438 άτομα (ή 39%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

Β. ΜΗΝΙΑΙΑ ΣΥΓΚΡΙΣΗ ΜΕΤΑΞΥ ΑΥΓΟΥΣΤΟΥ 2020 ΜΕ 2021 :

* Τον Αύγουστο ο αριθμός των εγγεγραμμένων ανέργων μειώθηκε κατά 2.669 άτομα ή 14% σε σύγκριση με τον προηγού­μενο μήνα.
* Κατά φύλο οι άντρες μειώθηκαν κατά 1.179 άτομα και οι γυναίκες κατά 1.490 άτομα.
* Κατά ηλικία, οι μεγαλύτερες μειώσεις παρουσιάστηκαν στις ηλικιακές ομάδες 50-59 χρονών κατά 737 άτομα, στην ηλιακή ομάδα 40-49 χρονών κατά 611 άτομα και 30-39 κατά 436 άτομα.
* Κατά εθνικότητα, οι μεγαλύτερες μειώσεις παρατηρήθηκαν ανάμεσα στους Ελληνοκύπριους κατά 1.665 άτομα και στους Ευρωπαίους κατά 601 άτομα.
* Κατά διάρκεια ανεργίας, οι μεγαλύτερες μειώσεις παρουσιάστηκαν στον αριθμό των ανέργων με διάρκεια ανεργίας 12 μήνες και πάνω (κατά 3.056 άτομα) ενώ οι άνεργοι με διάρκεια ανεργίας κάτω από τρεις (3) μήνες αυξήθηκαν κατά 826 άτομα.
* Κατά τομέα οικονομικής δραστηριότητας, οι μεγαλύτερες μειώσεις παρατηρήθηκαν στον τομέα των ξενοδοχείων κατά 701 άτομα και στο τομέα του εμπορίου κατά 515 άτομα.
* Κατά επαρχία, η μεγαλύτερη μείωση καταγράφηκε στην επαρχία Λευκωσίας (κατά 647 άτομα).

Γ. ΝΕΕΣ ΕΓΓΡΑΦΕΣ[[3]](#footnote-3) ΑΝΕΡΓΩΝ ΚΑΤΑ ΕΠΑΡΧΙΑ ΚΑΙ ΜΗΝΑ

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |  |  |
| --- | --- | --- | --- | --- | --- | --- |
|  | Μάρτιος  2021 | Απρίλιος  2021 | Μάιος  2021 | Ιούνιος  2021 | Ιούλιος 2021 | Αύγουστος  2021 |
| Λευκωσία | 840 | 806 | 600 | 1404 | 1787 | 1290 |
| Λάρνακα | 434 | 364 | 240 | 666 | 705 | 490 |
| Αμμόχωστος | 184 | 168 | 84 | 222 | 215 | 130 |
| Λεμεσός | 649 | 664 | 514 | 1238 | 1423 | 1157 |
| Πάφος | 294 | 318 | 191 | 401 | 585 | 652 |
| ΣΥΝΟΛΟ | 2.401 | 2.320 | 1.629 | 3.931 | 4.715 | 3.719 |

Δ. Συνοπτική παρουσίαση των Εξελίξεων στην Αγορά Εργασίας κατά επαρχία τον ΑΥΓΟΥΣΤΟ του 2021 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (2ο τρίμηνο 2021) | 466.524 | 184.614 | 131.500 | 76.633 | 25.717 | 48.060 |
| Σύνολο Ανέργων  Μεταβολή  (Πίνακας 3) | 16281  -17368 ή  -52% | 5859  -4078 ή  -41% | 4664  -3551 ή  -43% | 2653  -2987 ή  -53% | 967  -4727 ή  -83% | 2138  -2025 ή  -49% |
| Άνεργοι Ελληνοκύπριοι  Μεταβολή  (Πίνακας 9) | 12294  -10527  -46% | 4770  -3045  39% | 3596  -2376  40% | 2057  -2063  -50% | 680  -2098  -76% | 1191  -945  -44% |
| Άνεργοι Ευρωπαίοι  Μεταβολή  (Πίνακας 9) | 2174  -5111 ή  -70% | 611  -610 ή  -50% | 626  -743 ή  -54% | 387  -644  -62% | 212  -2260 ή  -91% | 338  -854 ή  -72% |
| Άνεργοι Αλλοδαποί  Μεταβολή  (Πίνακας 9) | 610  -1165 ή  -66% | 161  -290 ή  -64% | 164  -326 ή  -67% | 151  -169 ή  -53% | 112  -206 ή  -65% | 118  -87  -42% |
| Νέες Κοινοποιηθείσες κενές θέσεις  (Πίνακας 14) | 1543 | 396 | 441 | 166 | 267 | 273 |
| Ενεργές κενές θέσεις  (Πίνακας 15) | 11297 | 3386 | 3464 | 2010 | 1242 | 1195 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΑΥΓΟΥΣΤΟΣ 2021

Α. Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες, δηλαδή οι μακροχρόνια άνεργοι, τον Αύγουστο του 2021, έφτασε στα 4.358 άτομα σημειώνοντας μείωση κατά 829 άτομα ή 16,0% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 27% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 3.056 άτομα ή 41,2% [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 6.381 άτομα τον Αύγουστο του 2021 σημειώνοντας μείωση κατά 12.120 άτομα ή 65,5% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 39% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 3.465 άτομα ή 35,2% [βλέπε πίνακα 26].

Β. Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας (1.402 άτομα ή 32%), ακολουθούν οι επαρχίες Λεμεσού (1.054 άτομα ή 24%), Λάρνακας (782 άτομα ή 18%), Πάφου (741 άτομα ή 17%) και Αμμοχώστου (379 άτομα ή 9%) [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι η κατηγορία των υπαλλήλων υπηρεσιών και πωλητών (1.008 άτομα), των ανειδίκευτων εργατών, χειρωνάκτων και μικροεπαγγελματιών (823 άτομα), των υπαλλήλων γραφείου (893 άτομα) και των νεοεισερχομένων (475 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (1.121 άτομα ή 25,7%), στον τομέα του εμπορίου (901 άτομα ή 20,7%) και στον τομέα των υπηρεσιών παροχής καταλύματος και εστίασης (708 άτομα ή 16,2%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 3.148 άτομα ή 72%) και ακολουθούν με πολύ μικρότερους αριθμούς οι Ευρωπαίοι πολίτες (με 552 ή 13%), οι αλλοδαποί (με 277 άτομα ή 6%), τα άτομα με καθεστώς συμπληρωματικής προστασίας (με 210 άτομα ή 5%) και οι Πόντιοι με ελληνικό διαβατήριο (με 114 άτομα ή 3%) [βλέπε πίνακα 30].

Όσον αφορά τους Ευρωπαίους πολίτες (552 άτομα), οι περισσότεροι είναι Έλληνες (159 άτομα) , Βούλγαροι (147 άτομα) ή Ρουμάνοι (110 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Σεπτέμβριος 2021

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2021 registered unemployed-monthly figures\August 2021\ΚΕΦΑΛΑΙΟ Ι ΙΙ -August 2021.docx

1. Πηγή: EUROSTAT. Αφορά σε ανεργία που υπολογίστηκε αξιοποιώντας την Έρευνα Εργατικού Δυναμικού και τα στατιστικά στοιχεία της Εγγεγραμμένης ανεργίας. Τα στοιχεία είναι διαθέσιμα με ένα μήνα καθυστέρηση. Δεν υπάρχουν νεότερα στοιχεία. [↑](#footnote-ref-1)
2. Πηγή: Στατιστική Υπηρεσία της Κυπριακής Δημοκρατίας. Κυριότερα Αποτελέσματα , 2ο τρίμηνο 2021 . [↑](#footnote-ref-2)
3. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-3)